KELMĖS RAJONO SAVIVALDYBĖS TARYBA

SPRENDIMAS

DĖL KELMĖS RAJONO SAVIVALDYBĖS TARYBOS 2019 M. VASARIO 21 D. SPRENDIMO NR. T-49 „DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

2024 m. gegužės 30 d. Nr. T-158

Kelmė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 2 dalies 29 punktu, Lietuvos Respublikos socialinių paslaugų įstatymo 13 straipsnio 4 dalimi, Lietuvos Respublikos Vyriausybės 2006 m. birželio 14 d. nutarimu Nr. 583 „Dėl mokėjimo už socialines paslaugas tvarkos aprašo patvirtinimo“, atsižvelgdama į Kelmės rajono savivaldybės tarybos 2024 m. vasario 8 d. sprendimą Nr. T-28 „Dėl palydėjimo paslaugos jaunuoliams poreikio nustatymo ir skyrimo tvarkos aprašo patvirtinimo“, Kelmės rajono savivaldybės taryba nusprendžia:

1. Pakeisti Mokėjimo už socialines paslaugas tvarkos aprašą, patvirtintą Kelmės rajono savivaldybės tarybos 2019 m. vasario 21 d. sprendimu Nr. T-49 „Dėl Mokėjimo už socialines paslaugas tvarkos aprašo patvirtinimo“, 22.3 papunktį ir 30, 31, 32, 33, 34, 35 punktus juos išdėstyti taip:

1.1. Pakeisti 22.3 papunktį ir jį išdėstyti taip:

„22.3. teikia laikino apnakvindinimo paslaugas asmenims, kurie yra socialinę riziką patiriantys suaugę asmenys, senyvo amžiaus asmenys, smurto artimoje aplinkoje pavojų keliantys asmenys, iš pataisos įstaigų paleisti asmenys, nuo kurių paleidimo iš pataisos įstaigos dienos praėjo ne daugiau nei 12 mėn., socialinę riziką patiriančios šeimos, esant krizinei situacijai, kai iškyla grėsmė asmens sveikatai ar gyvybei.“

1.2. Pakeisti 30 punktą ir jį išdėstyti taip:

„30. Kelmės rajono vaiko ir šeimos gerovės centras Kelmės rajono gyventojams teikia šias socialinės priežiūros paslaugas:

30.1. intensyvią krizių įveikimo pagalbą – socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų suteikimas ir (ar) organizavimas asmeniui (šeimai), siekiant atkurti jo (jos) savarankiškumą, prarastus socialinius ryšius ir padėti integruotis į visuomenę, laikino apgyvendinimo, jei asmuo (šeima) dėl patirto smurto, prievartos, nustatyto vaiko apsaugos poreikio ar kitų priežasčių negali naudotis savo gyvenamąja vieta;

30.2. palydėjimo paslaugą jaunuoliams – paslaugos ir (ar) priemonės, kurios teikiamos, jaunuoliams prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas, palengvinti jaunuoliams socialinę integraciją bendruomenėje.“

1.3. Pakeisti 31 punktą ir jį išdėstyti taip:

„31. Asmens mokėjimo dydis už suteiktas intensyvios krizių įveikimo pagalbos paslaugas nustatomas individualiai, atsižvelgiant į asmens pajamas.“

1.4.	Pakeisti 32 punktą ir jį išdėstyti taip:

„32. Už intensyvios krizių įveikimo pagalbos paslaugas asmenys moka:

32.1. kai asmens (vidutinės šeimos pajamos, tenkančios vienam šeimos nariui) pajamos mažesnės už valstybės remiamų pajamų dvigubą dydį – paslaugos teikiamos nemokamai;

32.2. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų dvigubą dydį – 5 proc. asmens pajamų;

32.3. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų trigubą dydį – 10 proc. asmens pajamų;

32.4. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų keturgubą dydį – 15 proc. asmens pajamų;

32.5. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų penkiagubą dydį – 20 proc. asmens pajamų.“

1.5. Pakeisti 33 punktą ir jį išdėstyti taip:

„33. Už intensyvios krizių įveikimo pagalbos paslaugas šeimos moka:

33.1. kai šeimos (vidutinės šeimos pajamos, tenkančios vienam šeimos nariui) pajamos mažesnės už valstybės remiamų pajamų dvigubą dydį – paslaugos teikiamos nemokamai;

33.2. kai šeimos (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų dvigubą dydį – 5 proc. asmens pajamų;

33.3. kai šeimos (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų trigubą dydį – 10 proc. asmens pajamų;

33.4. kai šeimos (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų keturgubą dydį – 15 proc. asmens pajamų;

33.5. kai asmens (vidutinės šeimos pajamos tenkančios vienam šeimos nariui) pajamos didesnės už valstybės remiamų pajamų penkiagubą dydį – 20 proc. asmens pajamų.“

1.6. Pakeisti 34 punktą ir jį išdėstyti taip:

„34. Atskaičius nustatytą asmens (šeimos) mokėjimo už socialinę priežiūrą dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už valstybės remiamų pajamų dvigubą dydį, o socialinės rizikos suaugusio asmens, ilgiau kaip mėnesį per kalendorinius metus gyvenančio Kelmės rajono vaiko ir šeimos gerovės centre ir jame gaunančio socialinę priežiūrą, mėnesio pajamos negali likti mažesnės nei 0,8 valstybės remiamų pajamų dydžio.“

1.7. Pakeisti 35 punktą ir jį išdėstyti taip:

„35. Asmens mokėjimo dydis už suteiktas palydėjimo paslaugas jaunuoliams nustatomas individualiai, atsižvelgiant į asmens pajamas: Už suteiktas palydėjimo paslaugas jaunuoliams asmenys moka:

35.1. kai asmens (vidutinės šeimos pajamos, tenkančios vienam šeimos nariui) pajamos mažesnės už valstybės remiamų pajamų dvigubą dydį – paslaugos teikiamos nemokamai;

35.2. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų dvigubą dydį – 5 proc. asmens pajamų;

35.3. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų trigubą dydį – 10 proc. asmens pajamų;

35.4. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų keturgubą dydį – 15 proc. asmens pajamų;

35.5. kai asmens (vidutinės šeimos pajamos, tenkančios vienam šeimos nariui) pajamos didesnės už valstybės remiamų pajamų penkiagubą dydį – 20 proc. asmens pajamų.“

2. Papildyti Mokėjimo už socialines paslaugas tvarkos aprašą, patvirtintą Kelmės rajono savivaldybės tarybos 2019 m. vasario 21 d. sprendimu Nr. T-49 „Dėl Mokėjimo už socialines paslaugas tvarkos aprašo patvirtinimo“ 351 ir 352 punktais ir jį išdėstyti taip:

„2.1.

351. Jaunuolis (nuo 16 m.), kuris gyvena socialinę riziką patiriančioje šeimoje už suteiktas palydėjimo paslaugas nemoka.“

„2.2.

352. Už papildomas paslaugas, nesusijusias su socialinės priežiūros paslaugų teikimu, Kelmės rajono vaiko ir šeimos gerovės centro klientai moka pagal Kelmės rajono vaiko ir šeimos gerovės centro direktoriaus įsakymu patvirtintą tvarką ir įkainius.“

3. Pripažinti netekusiu galios Kelmės rajono savivaldybės tarybos 2020 m. sausio 30 d. sprendimo Nr. T-16 „Dėl mokėjimo už socialines paslaugas tvarkos aprašo, patvirtinto Kelmės rajono savivaldybės tarybos 2019 m. vasario 21 d. sprendimu Nr. T-49 „Dėl mokėjimo už socialines paslaugas tvarkos aprašo patvirtinimo“, pakeitimo“ 6 papunktį ir Kelmės rajono savivaldybės tarybos 2022 m. lapkričio 24 d. sprendimo Nr. T-350 „Dėl Kelmės rajono savivaldybės tarybos 2019 m. vasario 21 d. sprendimo Nr. T-49 „Dėl mokėjimo už socialines paslaugas tvarkos aprašo patvirtinimo“ pakeitimo“ 1.7, 1.8 ir 1.9 papunkčius.

4. Pavesti šio sprendimo vykdymo kontrolę Kelmės rajono savivaldybės administracijos Socialinės paramos skyriui.

Šis sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui (RAAT). Skundas (prašymas, pareiškimas) gali būti paduodamas RAAT Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose per vieną mėnesį nuo skundžiamo individualaus teisės akto įteikimo suinteresuotai šaliai dienos.

Savivaldybės meras	Ildefonsas Petkevičius